

**Propozície workshopu**Organizátor: Malokarpatské osvetové stredisko v Modre  
Lektorky: Mgr. art. Tereza Kopecká, Bc. Romana Halgošová

Workshop **INSIDE CAMERA OBSCURA / OBSCURUS** je návratom k technologickému postupu analógovej fotografie a výroba funkčnej camery obscury. Účastníci workshopu budú môcť reagovať a zachytiť latentný obraz, ktorý vznikne vďaka camere obscure a vzájomnou spoluprácou vytvoriť koherentnú inštaláciu zo vzniknutého materiálu a objektov. Dôraz bude kladený na konfrontáciu exteriéru a interiéru, bytnosť autora pri vzniku obrazu a predĺženie momentu fotografovania.

V prvý deň workshopu sa v skratke dozviete historický kontext a podrobnosti vzniku predchodcu fotoaparátu - camera obscura. Ďalej bude nasledovať praktická ukážka, pri ktorej si vysvetlíte technologický proces vzniku obrazu a každý si vyskúša zachytiť a vyvolať obraz chemickým, čierno-bielym procesom. Každý účastník si vytvorí vlastnú cameru obscuru.

Druhý deň sa budeme presúvať priamo v exteriéri spolu s veľkoformátovou camerou obscurou, do ktorej bude možné vstúpiť a vytvoriť si pomocou ČB procesu fotografiu. Pomocou digitálnych fotoaparátov si vytvoríme aj digitálnu cameru obscuru, s ktorou môžete v experimentovaní pokračovať aj ďalej vo svojej tvorbe.

**Cieľ workshopu:**

* pochopiť princípy vzniku samotnej fotografie
* technicky si vyskúšať a zdokonaliť sa v ČB procese
* naučiť sa abstrahovať obraz
* výroba vlastnej camery obscury
* práca so svetlom
* práca s časom
* ČB proces
* ČB zväčšeniny (negatív)

**Čo sa dozviete, čo naučíte, v čom sa zdokonalíte:**

* vznik fotografického obrazu
* možnosť vstúpiť priamo do fotoaparátu a pomocou mokrého ČB procesu, priamo vo vnútri fotoaparátu vytvoriť fotografiu
* vyabstrahovanie konkrétneho objektu v rámci fotografie

**Čo si priniesť (môžete, ale nemusíte):**

* digitálny fotoaparát s odnímateľným objektívom a s manuálnym nastavovaním clony a času (digitálna zrkadlovka)
* krabicu, škatuľku alebo iný dutý, uzatvárateľný predmet, z ktorého vytvoríme cameru obscuru

**Trvanie workshopu:**

sobota 23. 10. 2021, 9:00 - 18:00

nedeľa 24. 10. 2021, 10:00 - 16:00

Obedová prestávka denne 12:00 - 13:00

Vyhradzujeme si právo na zmenu alebo prispôsobenie programu workshopu v závislosti od počasia a protiepidemiologických opatrení v aktuálnom termíne konania workshopu.